stanford-oval/wikipedia huggingface dataset:
סוציאליזם ערבי
ראו גם

סוציאליזם אסלאמי
| סוציאליזם |
| --- | --- | --- |
| זרמים | אנרכו-סינדיקליזם • אנרכו-קומוניזם • הסוציאליזם האתיופי • לניניזם • מרקסיזם • נצרות סוציאליסטית • קומוניזם נוצרי • סוציאל-דמוקרטיה • סוציאליזם אסלאמי • סוציאליזם דמוקרטי • סוציאליזם ערבי • סינדיקליזם • פמיניזם סוציאליסטי • ציונות סוציאליסטית • קומוניזם • סוציאליזם ליברטריאני • נאציונל-סוציאליזם |  |
| סוציאליסטים | רוברט אוון • פרידריך אנגלס • מיכאיל באקונין • אוגוסט בבל • אדוארד ברנשטיין • משה הס • פרדיננד לסל •  קרל מרקס • קלוד-אנרי דה סן-סימון • פייר-ז'וזף פרודון •  שארל פורייה |  |
נבחרת תוניסיה בכדורגל

נבחרת תוניסיה בכדורגל (בערבית: منتخب تونس لكرة القدم) היא נבחרת הכדורגל הלאומית של תוניסיה. הדירוג הנוכחי של נבחרת תוניסיה ברשימת הדירוג של פיפ"א, הוא המקום ה-47 בעולם, נכון ל-24 באוקטובר 2024; הניקוד הוא 1,478.52 – ירידה של 11 נקודות לעומת ניקוד קודם. דירוג השיא 14 נמדד לראשונה באפריל 2018, והדירוג הנמוך ביותר 65 נמדד לראשונה ביולי 2010.
נבחרת תוניסיה העפילה עד כה 6 פעמים לטורניר הגמר של גביע העולם בכדורגל, אך מעולם לא העפילה לסיבוב השני של הטורניר. למרות זאת, בהופעת הבכורה של הנבחרת במפעל, ב-1978, קבעה היסטוריה בכך שהייתה לנבחרת האפריקאית הראשונה שניצחה משחק כלשהו בגביע העולם בכדורגל, לאחר שגברה על מקסיקו בתוצאה 3:1.
רק 20 שנה לאחר מכן, ב-1998 חזרה הנבחרת למפעל, ומאז העפילה אליו 4 פעמים נוספות (ב-2002, ב-2006,2018 וב-2022).
היסטוריה > שנים ראשונות

הטורניר הראשון בו השתתפה תוניסיה היה מוקדמות מונדיאל 1962. בסיבוב הראשון של המוקדמות הפסידה תוניסיה למרוקו בהטלת מטבע, לאחר שכל נבחרת ניצחה 1-2 בביתה את יריבתה, ומשחק מכריע שנערך בפלרמו, איטליה הסתיים בתיקו 1-1 לאחר הארכה.
תוניסיה השתתפה לראשונה במוקדמות גביע אפריקה לאומות 1962. תוניסיה עברה את הסיבוב הראשון בטורניר המוקדמות בעקבות פרישתה של מרוקו. בסיבוב השני הפסידה תוניסיה בניגריה 2-1. במשחק הגומלין בתוניסיה, בעקבות שער שוויון 2-2 שהבקיעה תוניסיה בדקה ה-65, ירדו שחקניה של ניגריה במחאה מהמגרש ובעקבות צעד זה ניתן לתוניסיה ניצחון טכני 0-2 בעקבותיו העפילה לראשונה לטורניר הגמר. בטורניר הגמר הובילה תוניסיה 0-2 על אתיופיה המארחת בחצי הגמר, אך הפסידה בסופו של דבר 4-2. תוניסיה ניצחה את אוגנדה 0-3 במשחק על המקום השלישי.
תוניסיה אירחה לראשונה את גביע אפריקה לאומות 1965. בשלב הבתים הביסה תוניסיה את אתיופיה 0-4 וסיימה בתיקו 0-0 עם סנגל. מכיוון שתוניסיה וסנגל סיימו שתיהן בראשות הבית עם אותו מספר נקודות נערכה הטלת מטבע ביניהן על מנת להכריע מי תסיים ראשונה ותעפיל למשחק הגמר. תוניסיה ניצחה בהטלת המטבע והעפילה למשחק הגמר מול גאנה, בו הפסידה 3-2 לאחר הארכה.
היסטוריה > מונדיאל 1978

תוניסיה העפילה לראשונה בתולדותיה למונדיאל 1978. בסיבוב הראשון של טורניר המוקדמות, סיימה תוניסיה פעמיים בתיקו 1-1 עם מרוקו ועברה אותה בבעיטות הכרעה מ-11 מטרים. בסיבוב השני גברה תוניסיה בביתה 0-2 על אלג'יריה וסיימה עימה בתיקו 1-1 בחוץ. בסיבוב השלישי הפסידה תוניסיה בחוץ לגינאה 1-0, אך ניצחה במשחק הגומלין בביתה 1-3 והעפילה לסיבוב האחרון בו התמודדה בבית עם מצרים וניגריה על ההעפלה לטורניר הגמר. תוניסיה פתחה בתיקו 0-0 ביתי עם ניגריה, אך ניצחה אותה 0-1 בחוץ. לאחר מכן הפסידה תוניסיה במצרים 3-2 ואירחה אותה למשחק האחרון, כאשר היא חייבת ניצחון על מנת להעפיל לטורניר הגמר, בעוד למצרים מספיקה תוצאת תיקו. תוניסיה ניצחה את מצרים 1-4 והעפילה לראשונה בתולדותיה לטורניר הגמר.
מספר חודשים לפני המונדיאל, התמודדה תוניסיה בגביע אפריקה לאומות 1978 וסיימה במקום הרביעי. במשחק על המקום השלישי ירדו שחקניה במחאה על שער שוויון 1-1 שהבקיעה ניגריה ובעקבות כך ספגה הפסד טכני והושעתה למשך שנתיים על ידי ההתאחדות האפריקאית.
בשלב הבתים של טורניר הגמר, רשמה תוניסיה היסטוריה כאשר הייתה לנבחרת האפריקאית הראשונה שמנצחת משחק במסגרת טורניר הגמר של גביע העולם, לאחר שגברה במשחקה הראשון על מקסיקו 1-3. בהמשך הפסידה תוניסיה לפולין 1-0 וסיימה בתיקו 0-0 עם אלופת העולם מערב גרמניה ובכך סיימה במקום השלישי בבית.
היסטוריה > מונדיאל 1998

בשנת 1994 אירחה תוניסיה בפעם השנייה את גביע אפריקה לאומות, אך לא עברה את שלב הבתים. שנתיים לאחר מכן, תוניסיה שחזרה את הישג השיא שלה באליפות אפריקה לאחר שסיימה במקום השני בגביע אפריקה לאומות 1996. תוניסיה הפסידה במשחק הגמר למארחת דרום אפריקה 2-0. היה זה הישג השיא של תוניסיה באליפות אפריקה בטורניר שנערך מחוץ לארצה.
תוניסיה העפילה למונדיאל 1998 ובכך חזרה לטורניר הגמר לאחר היעדרות של 20 שנה. בשלב הבתים של טורניר הגמר הפסידה תוניסיה לאנגליה 2-0 ולקולומביה 1-0 וסיימה בתיקו 1-1 במשחק חסר חשיבות מול רומניה. בכך סיימה תוניסיה במקום האחרון בבית.
היסטוריה > מונדיאל 2002

בשנת 2000 סיימה תוניסיה במקום הרביעי באליפות אפריקה. תוניסיה העפילה למונדיאל 2002. בשלב הבתים של טורניר הגמר היא הפסידה לרוסיה 2-0, סיימה בתיקו 1-1 עם בלגיה והפסידה ליפן המארחת 2-0 ובכך סיימה שוב במקום האחרון בבית ללא ניצחון.
היסטוריה > מונדיאל 2006

תוניסיה אירחה בפעם השלישית בתולדותיה את גביע אפריקה לאומות 2004. היא סיימה ראשונה בשלב הבתים של הטורניר, לאחר שגברה על רואנדה והרפובליקה הדמוקרטית של קונגו וסיימה בתיקו עם גינאה. ברבע הגמר גברה תוניסיה 0-1 על סנגל ובחצי הגמר ניצחה את ניגריה 3-5 בבעיטות הכרעה מ-11 מטרים לאחר שהמשחק הסתיים בתיקו 1-1 לאחר הארכה. במשחק הגמר גברה תוניסיה על מרוקו 1-2 וזכתה לראשונה בתולדותיה באליפות אפריקה.
שנה לאחר מכן השתתפה תוניסיה לראשונה בגביע הקונפדרציות. היא הפסידה לארגנטינה וגרמניה וגברה על אוסטרליה במשחק חסר חשיבות וסיימה במקום השלישי בבית.
תוניסיה העפילה למונדיאל 2006 בפעם השלישית ברציפות. בשלב הבתים היא סיימה בתיקו 2-2 עם ערב הסעודית בעקבות שער שוויון שהבקיעה 2 דקות בתוך תוספת הזמן. בהמשך הפסידה תוניסיה 3-1 לספרד, לאחר שהוליכה 0-1 לאורך פרק זמן ניכר במהלך המשחק. תוניסיה סיימה את משחקיה בהפסד 1-0 לאוקראינה ובכך רשמה משחק 11 רצוף ללא ניצחון במסגרת המונדיאל. תוניסיה סיימה במקום השלישי בבית.
היסטוריה > מונדיאל 2018

לאחר שלא הצליחה להעפיל למונדיאל 2010 ולמונדיאל 2014, הצליחה תוניסיה להעפיל למונדיאל 2018. בשלב הבתים הפסידה תוניסיה 2-1 לאנגליה והובסה 5-2 על ידי בלגיה. במשחקה האחרון בטורניר ניצחה תוניסיה את פנמה 1-2 ובכך קטעה רצף של 13 משחקים רצופים ללא ניצחון במונדיאל וסיימה במקום השלישי בבית.
היסטוריה > מונדיאל 2022

תוניסיה העפילה למונדיאל 2022 בפעם השנייה ברציפות. בשלב הבתים סיימה תוניסיה בתיקו 0-0 עם דנמרק ולאחר מכן הפסידה 1-0 לאוסטרליה. במשחקה האחרון בשלב הבתים גברה תוניסיה 0-1 על צרפת אלופת העולם, אך סיימה במקום השלישי בבית ולא העפילה לשמינית הגמר.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
1930 עד 1954: הייתה חלק מצרפת
שוודיה 1958: לא הייתה חברה בפיפ"א
צ'ילה 1962: לא העפילה
אנגליה 1966: פרשה
מקסיקו 1970: לא העפילה
גרמניה 1974: לא העפילה
| ארגנטינה 1978 | סיבוב ראשון | 3 | 1 | 1 | 1 | 3 | 2 |
ספרד 1982: לא העפילה
מקסיקו 1986: לא העפילה
איטליה 1990: לא העפילה
ארצות הברית 1994: לא העפילה
| צרפת 1998 | סיבוב ראשון | 3 | 0 | 1 | 2 | 1 | 4 |
| קוריאה הדרומית יפן 2002 | סיבוב ראשון | 3 | 0 | 1 | 2 | 1 | 5 |
| גרמניה 2006 | סיבוב ראשון | 3 | 0 | 1 | 2 | 3 | 6 |
דרום אפריקה 2010: לא העפילה
ברזיל 2014: לא העפילה
| רוסיה 2018 | סיבוב ראשון | 3 | 1 | 0 | 2 | 5 | 8 |
| קטר (מדינה) 2022 | סיבוב ראשון | 3 | 1 | 1 | 1 | 1 | 1 |
ארצות הברית מקסיקו קנדה 2026: 
| סה"כ | 6/17 | 18 | 3 | 5 | 10 | 14 | 26 |
משחקי תיקו כוללים גם משחקים שהוכרעו בבעיטות הכרעה
כל גביעי אפריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
סודאן 1956 1957: לא הייתה חברה בCAF
מצרים (1958-1972) 1959: לא הייתה חברה בCAF
| אתיופיה (1897–1975) 1962 | מקום שלישי | 2 | 1 | 0 | 1 | 5 | 4 |
| גאנה 1963 | סיבוב ראשון | 2 | 0 | 1 | 1 | 3 | 5 |
| תוניסיה 1965 | מקום שני | 3 | 1 | 1 | 1 | 6 | 3 |
אתיופיה (1897–1975) 1968: לא העפילה
סודאן 1956 1970: לא נרשמה
קמרון 1972: לא נרשמה
מצרים 1974: לא נרשמה
אתיופיה (1975–1987, 1991–1996) 1976: לא העפילה
| גאנה 1978 | מקום רביעי | 5 | 1 | 3 | 1 | 5 | 4 |
ניגריה 1980: פרשה
| לוב (1977-2011) 1982 | סיבוב ראשון | 3 | 0 | 1 | 2 | 1 | 4 |
חוף השנהב 1984: לא העפילה
מצרים 1986: לא העפילה
מרוקו 1988: לא העפילה
אלג'יריה 1990: לא העפילה
סנגל 1992: לא העפילה
| תוניסיה 1994 | סיבוב ראשון | 2 | 0 | 1 | 1 | 1 | 3 |
| דרום אפריקה 1996 | מקום שני | 6 | 2 | 2 | 2 | 10 | 9 |
| בורקינה פאסו 1998 | רבע גמר | 4 | 2 | 1 | 1 | 6 | 5 |
| גאנה ניגריה 2000 | מקום רביעי | 6 | 2 | 2 | 2 | 6 | 9 |
| מאלי 2002 | סיבוב ראשון | 3 | 0 | 2 | 1 | 0 | 1 |
| תוניסיה 2004 | מקום ראשון | 6 | 4 | 2 | 0 | 10 | 4 |
| מצרים 2006 | רבע גמר | 4 | 2 | 1 | 1 | 7 | 5 |
| גאנה 2008 | רבע גמר | 4 | 1 | 2 | 1 | 7 | 6 |
| אנגולה 2010 | סיבוב ראשון | 3 | 0 | 3 | 0 | 3 | 3 |
| גבון גינאה המשוונית 2012 | רבע גמר | 4 | 2 | 0 | 2 | 5 | 5 |
| דרום אפריקה 2013 | סיבוב ראשון | 3 | 1 | 1 | 1 | 2 | 4 |
| גינאה המשוונית 2015 | רבע גמר | 4 | 1 | 2 | 1 | 5 | 5 |
| גבון 2017 | רבע גמר | 4 | 2 | 0 | 2 | 6 | 7 |
| מצרים 2019 | מקום רביעי | 7 | 1 | 4 | 2 | 6 | 5 |
| קמרון 2021 | רבע גמר | 5 | 2 | 0 | 3 | 5 | 3 |
| חוף השנהב 2023 | סיבוב ראשון | 3 | 0 | 2 | 1 | 1 | 2 |
| מרוקו 2025 | העפילה |  |  |  |  |  |  |
| סה"כ | 21/34 | 83 | 25 | 31 | 27 | 100 | 96 |
משחקי תיקו כוללים גם משחקים שהוכרעו בבעיטות הכרעה
גביע הקונפדרציות

| שנה | השתתפה בתור | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
ערב הסעודית 1992: לא העפילה
ערב הסעודית 1995: לא העפילה
ערב הסעודית 1997: לא העפילה
מקסיקו 1999: לא העפילה
קוריאה הדרומית יפן 2001: לא העפילה
צרפת 2003: לא העפילה
| גרמניה 2005 | זוכת גביע אפריקה לאומות 2004 | סיבוב ראשון | 3 | 1 | 0 | 2 | 3 | 5 |
דרום אפריקה 2009: לא העפילה
ברזיל 2013: לא העפילה
רוסיה 2017: לא העפילה
| סה"כ |  | 1/10 | 3 | 1 | 0 | 2 | 3 | 5 |
שחקנים מפורסמים

חאתם טרבלסי
חוזה קלייטון
חאמד נמוחי
אניס בוסעידי
סלים בן עאשור
כרים חגוי
סאמי אל-עלאגוי
אניס בן חתירה
זובייר בייה
אל-מהדי בן סלימאן
עאדל שדלי
עאדל סלימי
איימן עבד א-נור
ג'אווהר מנארי
קייס גודבן
זיאד ג'אזירי
והבי ח'זרי
סגל הנבחרת

סגל הנבחרת לקראת מונדיאל 2022. מספר ההופעות והשערים נכון ל-16 בנובמבר 2022.
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | איימן מת'לות'י | 14 בספטמבר 1984 | 73 | 0 | תוניסיה ES סחל |
| 16 | שוער | איימן דחמאן | 28 בינואר 1997 | 5 | 0 | תוניסיה CS ספקסיאן |
| 22 | שוער | בשיר בן סעיד | 29 בנובמבר 1992 | 10 | 0 | תוניסיה US מונסתיר |
| 26 | שוער | מועז חסן | 5 במרץ 1995 | 20 | 0 | תוניסיה קלאב אפריקן |

| 2 | הגנה | בילאל אל-עיפה | 9 במרץ 1990 | 37 | 0 | כווית כווית SC |
| 3 | הגנה | מונתסר א-טאלבי | 26 במאי 1998 | 23 | 1 | צרפת לוריאן |
| 4 | הגנה | יאסין מריאח | 2 ביולי 1993 | 61 | 3 | תוניסיה ES תוניס |
| 5 | הגנה | נאדר ע'נדרי | 18 בפברואר 1995 | 8 | 0 | תוניסיה קלאב אפריקן |
| 6 | הגנה | דילן ברון | 19 ביוני 1995 | 36 | 2 | איטליה סלרניטנה |
| 12 | הגנה | עלי מעלול | 1 בינואר 1990 | 83 | 2 | מצרים אל-אהלי |
| 20 | הגנה | מוחמד דראגר | 25 ביוני 1996 | 34 | 3 | שווייץ לוצרן |
| 21 | הגנה | וג'די כשרידה | 5 בנובמבר 1995 | 19 | 0 | יוון אטרומיטוס |
| 24 | הגנה | עלי עבדי | 20 בדצמבר 1993 | 10 | 2 | צרפת קן |

| 8 | קשר | חניבעל אל-מג'ברי | 21 בינואר 2003 | 19 | 0 | אנגליה ברמינגהאם סיטי |
| 13 | קשר | פרג'אני סאסי | 18 במרץ 1992 | 78 | 6 | קטר (מדינה) א-דוחייל |
| 14 | קשר | עיסא אל-עידוני | 13 בדצמבר 1996 | 25 | 1 | הונגריה פרנצווארוש |
| 15 | קשר | מוחמד עלי בן רמדאן | 6 בספטמבר 1999 | 23 | 1 | תוניסיה ES תוניס |
| 17 | קשר | אליאס צח'ירי | 10 במאי 1995 | 49 | 3 | גרמניה פ.צ. קלן |
| 18 | קשר | ע'ילאן אל-שעלאלי | 28 בפברואר 1994 | 31 | 1 | תוניסיה ES תוניס |
| 25 | קשר | אניס בן סלימאן | 16 במרץ 2001 | 25 | 4 | דנמרק ברונדבי |

| 7 | חלוץ | יוסף אל-מסאכני | 28 באוקטובר 1990 | 88 | 17 | קטר (מדינה) אל-ערבי SC |
| 9 | חלוץ | עיסאם ג'באלי | 25 בדצמבר 1991 | 10 | 2 | דנמרק אודנסה |
| 10 | חלוץ | והבי ח'זרי | 8 בפברואר 1991 | 72 | 24 | צרפת מונפלייה |
| 11 | חלוץ | טהא יאסין ח'ניסי | 6 בינואר 1992 | 48 | 9 | כווית כווית SC |
| 19 | חלוץ | סיפאדין גז'ירי | 12 בפברואר 1993 | 29 | 10 | מצרים א-זמאלכ |
| 23 | חלוץ | נעים סליטי | 27 ביולי 1992 | 69 | 14 | ערב הסעודית אל-אתיפק |
שיאי שחקנים

נכון ל-24 בינואר 2024.
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | ראדי ג'אידי | 1996 – 2009 | 105 | 7 |
| 2 | יוסף אל-מסאכני | 2010 – הווה | 102 | 23 |
| 3 | צ'וקרי אל יואר | 1990 – 2002 | 97 | 0 |
| 4 | חאלד בדרה | 2006 – 2017 | 96 | 10 |
| 5 | קאיס גודהבאן | 1995 - 2006 | 95 | 6 |
| 5 | חאלד בן יחיה | 1979 – 1993 | 95 | 5 |
| 7 | ריאד בועזיזי | 1995 – 2006 | 92 | 3 |
| 8 | טראק דיאב | 1974 – 1990 | 89 | 12 |
| 8 | עלי מעלול | 2013 - הווה | 89 | 3 |
| 10 | צדוק סאסי | 1963 – 1978 | 87 | 17 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | איסאם ג'מא | 2005 - 2014 | 36 | 84 | 0.43 |
| 2 | והבי ח'זרי | 2013 - 2022 | 25 | 74 | 0.34 |
| 3 | יוסף אל-מסאכני | 2010 – הווה | 23 | 93 | 0.22 |
| 4 | פרנצ׳יליודו סנטוס | 2004 – 2008 | 22 | 41 | 0.54 |
| 5 | עאדל סלימי | 1992 – 2002 | 20 | 80 | 0.25 |
| 6 | פאוזי רוויסי | 1989 – 2001 | 18 | 87 | 0.21 |
| 7 | מוחמד עלי מחג׳ובי | 1985 - 1995 | 17 | 86 | 0.2 |
| 8 | מוחמד סלאח ג'דידי | 1962 – 1965 | 15 | 32 | 0.47 |
| 9 | האסן קבסי | 1997 - 2002 | 14 | 50 | 0.28 |
| 9 | זיאד ג׳אזירי | 1999 – 2007 | 14 | 63 | 0.22 |
| 9 | נעים סליטי | 2016 – הווה | 14 | 77 | 0.18 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
ראדי ג'אידי שיאן ההופעות (105) בנבחרת תוניסיה בכל הזמנים.
הממשלה הדמוקרטית של אלבניה

| --- | --- |
דגל

 מוטו לאומי:  פועלי כל העולם, התאחדו!
 המנון לאומי:  המנון אלבניה 
 ממשל
 :  אנוור הוג'ה 
 עיר בירה:  טירנה
 היסטוריה
 הקמה:   
 הקמה:  20 באוקטובר 1944
 פירוק:   
 פירוק:  10 בינואר 1946
 ישות קודמת:   אלבניה תחת השלטון הגרמני
 ישות יורשת:   הרפובליקה העממית של אלבניה
 שליטים בולטים:  אנוור הוג'ה
 
הממשלה הדמוקרטית של אלבניה הייתה ממשלה זמנית שהוקמה באלבניה עם שחרורה מהכיבוש הגרמני והתקיימה עד לשנת 1946.
היסטוריה

הממשלה הדמוקרטית של אלבניה הוקמה ב-20 באוקטובר 1944 על ידי תנועת השחרור הלאומית, כאשר ההתנגדות הפרטיזנית האלבנית בשנים 1940–1944 הסתיימה. ממשלה זמנית קיבלה את השלטון לאחר שחרור המדינה מהכוחות הגרמניים ב-28 בנובמבר. ראש הממשלה הזמני שלה היה המזכיר הכללי אנוור הוג'ה מהמפלגה הקומוניסטית של אלבניה. הממשלה הזמנית הייתה אמורה להתקיים עד לקיום הבחירות ולכינוס אספה מכוננת.
בראשות הממשלה הובילה תנועת השחרור הלאומית, אשר בתורה נשלטה על ידי המפלגה הקומוניסטית. מלכתחילה, הממשלה הדמוקרטית הייתה מדינה קומוניסטית. היא רדפה את המפלגה הלאומנית באלי קומבטאר, משימה שהוקלה מעט על ידי שיתוף הפעולה שלהם עם הנאצים. המלך זוג הראשון הורחק למעשה; הממשלה הדמוקרטית מנעה ממנו לחזור למדינה. ה-LNÇ יצר במהירות יחסים קרובים עם מדינות קומוניסטיות אחרות.
הבחירות התקיימו ב-2 בדצמבר 1945. בשלב זה, LNÇ הפך לחזית הדמוקרטית של אלבניה, שהייתה הארגון היחיד שהתמודד בבחירות. ב-10 בינואר 1946 הוכרזה הרפובליקה העממית של אלבניה.
הערות שוליים

↑  Dervishi, Kastriot (2012). Kryeministrat dhe ministrat e shtetit shqiptar në 100 vjet. Tiranë: Shtëpia Botuese "55". p. 273. ISBN 978-99943-56-22-5.
↑  Qafoku, Roland (2015). Historia e 33 kryeministrave të Shqipërisë. Tiranë: Shtëpia Botuese "Onufri". p. 350. ISBN 978-9928-186-72-0.
↑  Krasniqi, Afrim (2009). Sistemet Politike në Shqipëri 1912-2009. Tiranë: UFO Press. p. 390. ISBN 978-99956-19-36-7.
הרפובליקה הסובייטית העממית הבוכרית

הרפובליקה הסובייטית העממית הבוכרית הייתה מדינה סובייטית קצרת מועד ששלטה באמירות בוכרה לשעבר במהלך השנים שאחרי המהפכה הרוסית. בשנת 1924 שונה שמה לרפובליקה הסובייטית הסוציאליסטית הבוכרית. לאחר שינוי הגבולות האזוריים, רוב שטחה הוקצה לאוזבקיסטן הסובייטית וחלקו לטורקמניסטן הסובייטית.
הערות שוליים

↑  Bukharan People's Soviet Republic, Big Soviet Encyclopedia on-line edition. Retrieved 10 February 2009.
| --- | --- |
בקרת זהויות :  NLI: 987007550305105171 
מרכז אסיה הסובייטית ב-1922
המבצע הצבאי בבוכרה, 1920
בול דואר מאוגוסט 1924
I'm Your Man

I'm Your Man (בעברית: אני הגבר שלך) הוא אלבום של זמר־יוצר היהודי־קנדי לאונרד כהן, שיצא לאור בפברואר 1988.
האלבום נחשב לאלבום קאמבק ולנקודת מפנה מוזיקלית של כהן, לאחר הכישלון המסחרי של אלבומו הקודם, "Various Positions". עם זאת, כיום חלק משירי "Various Positions" נחשבים לבין הטובים והמצליחים שבשיריו של כהן, ולכן יש שאינם רואים ב- "I'm Your Man" מהפכה מוזיקלית מצד כהן.
כמו כן, זה נחשב אלבום מודרני של כהן, כששירים מתוך האלבום הופקו בהפקת סינת'-פופ.
את שירי האלבום כתב כהן בפריז, שם התגורר באותה תקופה.
רשימת השירים

כל השירים נכתבו והולחנו על ידי לאונרד כהן, מלבד היכן שמצוין אחרת.
| מס' | שם | משך |
| --- | --- | --- |
| 1. | First We Take Manhattan  | 6:01 |
| 2. | Ain't No Cure for Love  | 4:50 |
| 3. | Everybody Knows  | 5:36 |
| 4. | I'm Your Man  | 4:28 |
| 5. | Take This Waltz (עיבוד לשירו של פדריקו גארסיה לורקה)   | 5:59 |
| 6. | Jazz Police  | 3:53 |
| 7. | I Can't Forget  | 4:31 |
| 8. | Tower of Song  | 5:37 |
הערות שוליים

↑  Itkowksy, Liz (1 בפברואר 2023). "Leonard Cohen's 'I'm Your Man' Turns 35". Albumism. נבדק ב-29 בספטמבר 2024. {{cite web}}:  (עזרה)
↑  Barker, Emily (21 באוקטובר 2013). "The 500 Greatest Albums Of All Time: 500-401". NME. נבדק ב-17 באוקטובר 2024. {{cite web}}:  (עזרה)
↑  Terich, Jeff (5 בפברואר 2018). "Leonard Cohen's I'm Your Man delivered an audacious comeback". Treble. נבדק ב-2 באוקטובר 2024. {{cite web}}:  (עזרה)
↑  ‏Everybody Knows, באתר cshf.ca
↑  שרון מולדבי, תקליטים - כמעט | ליאונרד כהן - "אני הגבר שלך״ - סי.בי.אס, חדשות, 17 במרץ 1988
↑  יוסי חרסונסקי, ההרמון של ליאונרד כהן, מעריב, 22 באפריל 1988
| לאונרד כהן |
| --- | --- | --- |
| אלבומי אולפן | Songs of Leonard Cohen • Songs from a Room • Songs of Love and Hate • New Skin for the Old Ceremony • Death of a Ladies' Man • Recent Songs • Various Positions • I'm Your Man • The Future • Ten New Songs • Dear Heather • Old Ideas • Popular Problems • You Want It Darker • Thanks for the Dance |  |
| אלבומי הופעה | Live Songs • Cohen Live • Field Commander Cohen: Tour of 1979 • Live In London • Live at the Isle of Wight 1970 • Songs from the Road • Live in Dublin • Can't Forget: A Souvenir of the Grand Tour |  |
| שירים בולטים | "Hallelujah" • "Who by Fire" • "Chelsea Hotel #2" • "Bird on the Wire" • "Everybody Knows" • "Suzanne" • "Dance Me to the End of Love" • "First We Take Manhattan" • "I'm Your Man" • "Famous Blue Raincoat" • "You Want It Darker" • "Lover Lover Lover" |  |
| ספרים | המשחק האהוב • מפסידנים יפים |  |
| --- | --- |
בקרת זהויות :  MusicBrainz release group: 7f073c9c-f64f-3a79-bbd8-5aa7668e5cd8 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
כביש החוף (שיר)

כביש החוף הוא פזמון שנכתב, הולחן ובוצע על ידי צמד הזמרים סטטיק ובן-אל תבורי ויצא לאור בשנת 2016. השיר זכה להצלחה רבה ולמספר השמעות גבוה ברדיו. כביש החוף הוא השיר השני שביצעו סטטיק ובן אל תבורי, לאחר השיר "ברבי".
הצלחתו של השיר

כביש החוף הופיע במצעד 20 השירים המושמעים ביותר לשנת 2016 והגיע למקום ה-14.
נכון לינואר 2023, הקליפ לשיר עומד על 51.3 מיליון צפיות באתר יוטיוב. בקליפ נראים הצמד נוסעים ברכב עם גג נפתח יחד עם נוסעים נוספים לאורך כביש בעיר נתניה הסמוך לים התיכון.
ראו גם

כביש 2 המכונה כביש החוף
הערות שוליים

↑  ערן איצקוביץ, סוגרים שנה: אלה השירים שהושמעו הכי הרבה ברדיו בשנת 2016, באתר nana10‏, 3 בנובמבר 2017
| סטטיק ובן-אל תבורי |
| --- | --- | --- |
| סטטיק • בן-אל תבורי   דיסקוגרפיה | סטטיק • בן-אל תבורי   דיסקוגרפיה |  |
| אלבומי אולפן | שבעה ירחים |  |
| מיני-אלבומים | לכאורה |  |
| סינגלים | "ברבי" • "כביש החוף" • "סלסולים" • "סתם" • "זהב"  • "טודו בום" • "הכל לטובה" • "נמסטה" • "קאוואי" • "גומיגם" • "Broke Ass Millionaire" • "יאסו" • "Tudo Bom" • "בננות" • "אמאלה" • "Further Up (Na, Na, Na, Na, Na)" • "We" • "חביב אלבי" • "Milli" • "קוביות" • "Shake Ya Boom Boom" • "קקטוס" • "כוסות ריקות" • "אפס מאמץ" • "אהבתי לך" • "מנגלים" • "אחלה גבר" • "קרנבל" |  |
| השתתפות בסינגלים | "דוביגל" |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
יולנדה ונטורה

| --- | --- |
אין תמונה חופשית
 לידה:  21 באוקטובר 1968 (בת 56) ברצלונה, ספרד 
 שם לידה:  Yolanda Ventura Román 
 מדינה:  מקסיקו, ספרד 
 תקופת הפעילות:  מ-1979 
 מספר צאצאים:  1 
 פרופיל ב-IMDb
 
יולנדה ונטורה (בספרדית: Yolanda Ventura Román; נולדה ב-21 באוקטובר 1968, ברצלונה) היא זמרת ושחקנית ספרדייה-מקסיקנית.
ביוגרפיה

יולנדה ונטורה נולדה בברצלונה. לאחר שהתפרסמה הודעה שחברת תקליטים מחפשת בנות שיודעות לשיר ולשחק היא הגיע לבדיקות קבלה ותוך מספר חודשים החלה להופיע בלהקת "פרצ'יז". הלהקה זכתה להצלחה גדולה בספרד ואמריקה הלטינית. עד לתחילת שנות ה-80 של המאה ה-20 היא הקליטה חמישה אלבומים וצולמו שבעה סרטים.
בתחילת שנות ה-90 של המאה ה-20 יולנדה ונטורה הגיעה למקסיקו והתקבלה לצוות של טלוויסה. בהיותה במקסיקו היא השתתפה בטלנובלות רבות של החברה, ביניהם "אמי - הילדה עם הילקוט הכחול". על משחקה בטלוויזיה היא הייתה מועמדת למספר פרסים אך זכתה רק בשנת 2007.
בשנת 2012 השתתפה בטלנובלה המקסיקנית "האומץ לאהוב" בתפקיד פיאדד מרטינז.
בשנים 2021-2022 שיחקה את אחת הדמויות הראשיות בטלנובלה המקסיקנית "S.O.S me estoy enamorando" בדמותה של אלסה פרננדז.
בשנת 2022 שיחקה באחד מפרקי  הסדרה המקסיקנית "Mujeres asesinas".
בשנת 2023 שיחקה את אחת הדמויות הראשיות בטלנובלה "Pienso en ti" בתור דניאלה, לצדם של דוד ספדה ודולסה מריה.
חיים אישיים

יולנדה ונטורה הייתה נשואה לבמאי ושחקן מקסיקני ולזוג נול ילד, אך בשנת 2010 הם התגרשו.
פייר דנדיני

| --- | --- |
 לידה:  12 באפריל 1646 פירנצה, הדוכסות הגדולה של טוסקנה 
 פטירה:  26 בנובמבר 1712 (בגיל 66) פירנצה, הדוכסות הגדולה של טוסקנה 
 
"שלמה ומלכת שבא"
פייר (פייטרו) דנדיני (באיטלקית:  Pier Dandini;‏ 12 באפריל 1646‏ – 26 בנובמבר 1712) היה צייר איטלקי מתקופת הבארוק, ופעל בעיקר בפירנצה.
ביוגרפיה

פייר היה בנו ותלמידו של הצייר וינצ'נצו דנדיני. דודו של פייר, צ'זארה דנדיני, היה גם הוא צייר מפורסם בפירנצה. גם אחיו של פייר, אוטאביאנו, ווינצ'נצו דנדיני (הבן הקטן יותר) הפכו לציירים. בנוסף ללימודיו של פייר עם משפחתו, הוא נסע לבולוניה, מודנה, ונציה ורומא כדי ללמוד עוד על אמנות. סגנונות הציור של פייר מורכבים ממקורות שונים, כפי שהם משתקפים במסעותיו.
פייר זכה לפטרונות רבה על ידי בני משפחת מדיצ'י, הנסיך פרדיננד והדוכס הגדול. הוא ביצע מספר עבודות בפירנצה, כמו ציורי קיר בתקרה של כנסיית סן ז'קופו סופר'ארנו, ציורי קיר בחדר התפילה בכנסיית סן פרדיאנו, ועוד. הוא גם צייר יצירת מזבח המתארת את עריפת ראשו של יוחנן המטביל בכנסיית "San Giovannino dei Cavalier".
גלריה

"עריפת ראשו של יוחנן המטביל הקדוש", סן ג'ובאנינו דיי קוואליירי, פירנצה
שליחותו של יוחנן בן זבדי, כנסיית סן ג'קופו סופרנו, פירנצה
הולדת הבתולה, קתדרלת סן ג'ימיניאנו
מזבח, כנסיית סנטה מריה דל ג'יליו, פראטו
כיפה, סנטה מריה מדלנה דה פאצי, פירנצה
"שילוש ואמונה, סן גאטאנו, פירנצה"
ציור קיר, וילה לה נרליה
הערות שוליים

↑  According to Baldinucci as cited in Dizionario Treccani, Orlandi sets the birth in 1647
↑  Abecedario Pittorico, Pellegrino Antonio Orlandi, Bolognese, 1723, page 365.
| --- | --- |
בקרת זהויות :  PLWABN: 9810696622305606  BnF: cb14972202f (data)  GND: 130395331  ICCU: UBOV551034  ISNI: 0000 0000 6663 1893  LCCN: nr91026735  RKD: 19928  SUDOC: 220304432  ULAN: 500010987  VcBA: 495/119279  VIAF: 59357913   WorldCat (עם VIAF): 59357913 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'ון דלטון

ערך זה עוסק במדען אנגלי. אם התכוונתם למשמעות אחרת, ראו .
| --- | --- |

 לידה:  6 בספטמבר 1766 ממלכת בריטניה הגדולה איגלשפילד (אנ'), בריטניה
 פטירה:  27 ביולי 1844 (בגיל 77) הממלכה המאוחדת מנצ'סטר, הממלכה המאוחדת
 ענף מדעי:  כימיה, פיזיקה, מטאורולוגיה.
 מוסדות:  אוניברסיטת אוקספורד 
 פרסים והוקרה:  עמית החברה המלכותית  המדליה המלכותית  עמית האקדמיה האמריקאית לאמנויות ולמדעים 
 הערות:  היה עיוור-צבעים, על שמו נקרא "חוק דלטון"
 תרומות עיקריות
 מחלוציה החשובים של התורה האטומית בכימיה. מנסח חוק דלטון.
 חתימה:   
 
ג'וֹן דָלטוֹן (באנגלית: John Dalton;‏ 6 בספטמבר 1766 – 27 ביולי 1844) היה כימאי, פיזיקאי, מורה ומטאורולוג אנגלי. הוא ידוע בעיקר בזכות עבודתו החלוצית על פיתוח  התאוריה האטומית המודרנית ובזכות מחקרו על עיוורון צבעים (המכונה לעיתים דלטוניזם, על שמו).